নাসির উদ্দীন ইউসুফ

নাসির উদ্দীন ইউসুফ (জন্ম: ১৫ এপ্রিল ১৯৫০) একজন বাংলাদেশী মঞ্চনাটক ও চলচ্চিত্র পরিচালক এবং মুক্তিযোদ্ধা। মুক্তিযুদ্ধের সময় তিনি ছিলেন ক্র্যাক প্লাটুনের গেরিলা। তিনি ঢাকা থিয়েটার ও বাংলাদেশ গ্রাম থিয়েটারের প্রতিষ্ঠাতা। প্রখ্যাত নাট্যকার সেলিম আল দীনের সঙ্গে তিনি বাংলা নাটকের শেকড়সন্ধানী কর্মে নিজেকে ব্যাপৃত রেখেছেন। বাংলামঞ্চে উল্লেখযোগ্য অনেক নাটকের নির্দেশনা দিয়েছেন তিনি, যা নাট্যে বা থিয়েটারে তাকে অনন্য উচ্চতায় নিয়ে গেছে। এজন্য তাকে মঞ্চের কান্ডারি বলে ডাকা হয়। তার পরিচালিত প্রথম চলচ্চিত্র একাত্তরের যীশু। গেরিলা চলচ্চিত্র পরিচালনা করে অর্জন করেন বাংলাদেশ সরকার কর্তৃক প্রদত্ত জাতীয় চলচ্চিত্র পুরস্কার। নাসির উদ্দীন ইউসুফ ১৯৭২ সালে নাট্যকার সেলিম আল দীনকে নিয়ে "নাট্যক্রম" মঞ্চদলের সাথে নাটক নির্মাণ শুরু করেন। পরবর্তীতে ১৯৭৩ সালে তারা দুজন মিলে প্রতিষ্ঠা করেন মঞ্চদল ঢাকা থিয়েটার। প্রথমদিকে পাশ্চাত্য ধারার নাটক পরিচালনা করলেও পরে সেলিম আল দীন রচিত অনেক নাটকের নির্দেশনা তিনি দিয়েছেন। এগুলোর মধ্যে কীত্তনখোলা, কেরামতমঙ্গল, হাতহদাই, যৈবতীকন্যার মন, বনপাংশুল, প্রাচ্য ও নিমজ্জন উল্লেখযোগ্য। ১৯৮০ সালে চলচ্চিত্রকার সৈয়দ সালাউদ্দিন জাকি পরিচালিত ঘুড্ডি চলচ্চিত্রে তিনি বাচ্চু চরিত্রে অভিনয় করেন। তিনি ১৯৯৩ সালে নির্মিত বাংলাদেশের স্বাধীনতা যুদ্ধভিত্তিক চলচ্চিত্র একাত্তরের যীশু তার পরিচালিত প্রথম চলচ্চিত্র। বিশ্বখ্যাত গ্লোব থিয়েটারে ২০১২ সালে তারই নির্দেশনায় প্রথম বাংলাভাষার নাটক হিসেবে উইলিয়াম শেক্সপিয়রের দ্য টেম্পেস্ট নাটকটি মঞ্চস্থ হয়। এটির অনুবাদ ও রূপান্তর করেছেন রুবাইয়াৎ আহমেদ। ২০১৪ সালে বিখ্যাত লেখক আলব্যের কাম্যুর আলোচিত উপন্যাস ‘দ্য স্ট্রেঞ্জার’ ‘আউটসাইডার’ নামে মঞ্চায়ন করেন। এটির নাট্যরুপ দিয়েছেন রুবাইয়াৎ আহমেদ। সর্বশেষ ২০১১ সালে গেরিলা চলচ্চিত্রটি নির্মাণ করেন। চলচ্চিত্রটি ২০১১ সালে বেশ কয়েকটি আন্তর্জাতিক চলচ্চিত্র উৎসব অংশগ্রহণ করে এবং ১৭তম কলকাতা আন্তর্জাতিক চলচ্চিত্র উৎসব ২০১১-এ এশিয়ার সেরা চলচ্চিত্র হিসেবে বিবেচিত হয়ে আন্তর্জাতিকভাবে অঙ্গনে বাংলাদেশী চলচ্চিত্রের ভাবমূর্তি উজ্জল করতে ভূমিকা রাখে। এদিন মোট ১২টি চলচ্চিত্রের সাথে প্রতিযোগিতা করে এই সম্মান অর্জন করে গেরিলা। ২০১২ সালে প্রদত্ত মেরিল-প্রথম আলো পুরস্কার-এ চলচ্চিত্রটি সমালোচক শাখায় শ্রেষ্ঠ চলচ্চিত্রের পুরস্কার লাভ করে এবং তিনি এই চলচ্চিত্র পরিচালনার জন্য শ্রেষ্ঠ পরিচালক বিভাগে পুরস্কার অর্জন করেন। পরের বছর ২০১৩ সালে প্রদত্ত জাতীয় চলচ্চিত্র পুরস্কারে গেরিলা চলচ্চিত্রটি শ্রেষ্ঠ চলচ্চিত্রের পুরস্কার লাভ করে এবং নাসির উদ্দীন ইউসুফ শ্রেষ্ঠ পরিচালক এবং এবাদুর রহমানের সাথে যৌথভাবে শ্রেষ্ঠ চিত্রনাট্যকার ও সংলাপ রচয়িতার পুরস্কার অর্জন করেন। এ বছর চলচ্চিত্রটি ইস্তাম্বুল আন্তর্জাতিক চলচ্চিত্র উৎসব ও সার্ক চলচ্চিত্র উৎসব-এ প্রদর্শিত হয়। এছাড়া ২০১৪ সালে প্রদত্ত বাচসাস পুরস্কার-এ চলচ্চিত্রটি সেরা চলচ্চিত্রের পুরস্কার লাভ করে এবং তিনি শ্রেষ্ঠ পরিচালক এবং এবাদুর রহমানের সাথে যৌথভাবে শ্রেষ্ঠ চিত্রনাট্যকার ও সংলাপ রচয়িতার পুরস্কার অর্জন করেন। নাসির উদ্দীন ইউসুফ মঞ্চব্যক্তিত্ব ও সঙ্গীতশিল্পী শিমুল ইউসুফকে বিয়ে করেন। তাদের একমাত্র মেয়ে এষা ইউসুফ। ঘুড্ডি (১৯৮০) একাত্তরের যীশু (১৯৯২) গেরিলা (২০১১) একুশে পদক ২০১০: শিল্প ও সংস্কৃতি চলচ্চিত্র পুরস্কার চলচ্চিত্র উৎসব পুরস্কার ফজলুল হক স্মৃতি পুরস্কার ২০১২: চলচ্চিত্র পরিচালক নাট্যাচার্য সেলিম আল দীন পদক ২০১৪: মঞ্চনাটক নরেন বিশ্বাস পদক ২০১৫: নাট্য নির্দেশক "৬৬ বছরে নাসির উদ্দীন ইউসুফ"। দ্য রিপোর্ট। ঢাকা, বাংলাদেশ। এপ্রিল ১৫, ২০১৬। সংগ্রহের তারিখ আগস্ট ৭, ২০১৬।  "ক্র্যাক প্লাটুন : হার না মানা বীরত্বগাথা, ভোরের কাগজ, ২ ডিসেম্বর ২০১৪"। ২৬ ফেব্রুয়ারি ২০২১ তারিখে মূল থেকে আর্কাইভ করা। সংগ্রহের তারিখ ২৭ নভেম্বর ২০২০।  "জাতীয় চলচ্চিত্র পুরস্কার ২০১১ প্রদান"। banglanews24.com। সংগ্রহের তারিখ ২০২১-০১-২৫।  "জাতীয় চলচ্চিত্র পুরস্কার প্রদান"। www.risingbd.com। সংগ্রহের তারিখ ২০২১-০১-২৫।  "এ সপ্তাহের সাক্ষাৎকার: নাট্যকার নাসির উদ্দিন ইউসুফ"। বিবিসি বাংলা। ঢাকা, বাংলাদেশ। ২৪ জুলাই ২০১২। সংগ্রহের তারিখ আগস্ট ৭, ২০১৬।  জাহাঙ্গীর আলম (নভেম্বর ১৯, ২০১১)। "Guerrilla wins big at Kolkata Film Festival"। দ্য ডেইলি স্টার। ঢাকা, বাংলাদেশ। সংগ্রহের তারিখ আগস্ট ৪, ২০১২।  "Guerrilla wins best Asian film award"। The Daily Star। ঢাকা, বাংলাদেশ। নভেম্বর ১৭, ২০১১। সংগ্রহের তারিখ আগস্ট ৪, ২০১২।  "চ্যানেল আইয়ে 'গেরিলা'"। দৈনিক প্রথম আলো। ঢাকা, বাংলাদেশ। ডিসেম্বর ৫, ২০১৩। সংগ্রহের তারিখ আগস্ট ৭, ২০১৬।  "সেরা চলচ্চিত্র 'গেরিলা', ফেরদৌস ও জয়া শ্রেষ্ঠ অভিনেতা-অভিনেত্রী"। দৈনিক ইত্তেফাক। ঢাকা, বাংলাদেশ। ১৫ জানুয়ারি ২০১৩। সংগ্রহের তারিখ আগস্ট ৭, ২০১৬।  রাশেদ শাওন (১৯ এপ্রিল ২০১৩)। "সার্ক ও ইস্তাম্বুলে ইমপ্রেস"। বিডিনিউজ। ঢাকা, বাংলাদেশ। ৩০ মে ২০২০ তারিখে মূল থেকে আর্কাইভ করা। সংগ্রহের তারিখ আগস্ট ৭, ২০১৬।  "জমকালো আয়োজনে বাচসাস পুরস্কার"। দৈনিক আজাদী। ঢাকা, বাংলাদেশ। ২৯ ডিসেম্বর ২০১৪। সংগ্রহের তারিখ আগস্ট ৭, ২০১৬। [স্থায়ীভাবে অকার্যকর সংযোগ]২০১৪ সালে তিনি তার তৃতীয় চলচ্চিত্র আলফা নির্মাণ শুরু করেন। "নাসির উদ্দীন ইউসুফের 'আলফা'"। দৈনিক সমকাল। ঢাকা, বাংলাদেশ। ২০ ডিসেম্বর ২০১৪। সংগ্রহের তারিখ আগস্ট ৭, ২০১৬। [স্থায়ীভাবে অকার্যকর সংযোগ] "শুভ জন্মদিন নাসির উদ্দীন ইউসুফ"। দ্য রিপোর্ট। ঢাকা, বাংলাদেশ। এপ্রিল ১৫, ২০১৫। সংগ্রহের তারিখ আগস্ট ৭, ২০১৬।  "'গেরিলা' শীর্ষে"। দৈনিক আজাদী। ঢাকা, বাংলাদেশ। ২৯ নভেম্বর ২০১২। সংগ্রহের তারিখ আগস্ট ৭, ২০১৬। [স্থায়ীভাবে অকার্যকর সংযোগ] "এফডিসিতে আজ বাচসাস পুরস্কার প্রদান অনুষ্ঠান"। দৈনিক যুগান্তর। ঢাকা, বাংলাদেশ। ২৭ ডিসেম্বর ২০১৪। সংগ্রহের তারিখ আগস্ট ৪, ২০১২।  "প্রথম ভারত-বাংলাদেশ চলচ্চিত্র পুরস্কারের মঞ্চে ঢাকায় চাঁদের হাট, পেলেন কারা? দেখে নিন..."। এইসময়। ২২ অক্টোবর ২০১৯। সংগ্রহের তারিখ ২২ অক্টোবর ২০১৯।  পল্লব ভট্টাচার্য (নভেম্বর ১৮, ২০১১)। "Guerrilla Asia's best"। The Daily Star। নয়া দিল্লী, ভারত। সংগ্রহের তারিখ আগস্ট ৪, ২০১২।  মিতা কাবরা (নভেম্বর ১৭, ২০১১)। "Bangladeshi film "Guerrilla" bags award"। রিয়াল বলিউড। মুম্বাই, ভারত। ১৮ জানুয়ারি ২০১২ তারিখে মূল থেকে আর্কাইভ করা। সংগ্রহের তারিখ আগস্ট ৪, ২০১২।  "ফজলুল হক পুরস্কার পেলেন নাসিরউদ্দিন ইউসুফ ও গোলাম সারওয়ার"। বাংলানিউজ। ৩ নভেম্বর ২০১২। ৬ ডিসেম্বর ২০১৬ তারিখে মূল থেকে আর্কাইভ করা। সংগ্রহের তারিখ আগস্ট ৭, ২০১৬।  "নাট্যাচার্য সেলিম আল দীন পদক পেলেন নাসির উদ্দীন"। দৈনিক যুগান্তর। ঢাকা, বাংলাদেশ। ২১ আগস্ট ২০১৪। সংগ্রহের তারিখ আগস্ট ৭, ২০১৬।  "'নরেন বিশ্বাস পদক' পাচ্ছেন নাসির উদ্দীন ইউসুফ"। দৈনিক সমকাল। ঢাকা, বাংলাদেশ। ২৩ নভেম্বর ২০১৫। সংগ্রহের তারিখ আগস্ট ৭, ২০১৬। [স্থায়ীভাবে অকার্যকর সংযোগ] "'নরেন বিশ্বাস পদক' পেলেন নাসির উদ্দীন ইউসুফ"। দৈনিক মানবকণ্ঠ। ঢাকা, বাংলাদেশ। ২৬ নভেম্বর ২০১৫। ২৮ নভেম্বর ২০১৫ তারিখে মূল থেকে আর্কাইভ করা। সংগ্রহের তারিখ আগস্ট ৭, ২০১৬।  উইকিমিডিয়া কমন্সে নাসির উদ্দীন ইউসুফ সংক্রান্ত মিডিয়া রয়েছে। ইন্টারনেট মুভি ডেটাবেজে নাসির উদ্দীন ইউসুফ (ইংরেজি) বাংলা মুভি ডেটাবেজে নাসির উদ্দীন ইউসুফ